Den Vest-Sjællandske Avis, 1838-10-25
Roeskilde. Mødet den 15de Octbr. J Anledning af Procurator Olivarius's Andragende om Forbedring i Underretsprocuratorernes Kaar blev det med 43 Stemmer imod 19 bestemt, at dette Andragende skulde prøves af en Comite: Justitsr. Sali cath, Bankdirecteur Haagen og Cancellier. Haastrup. Mødet den 16de Octbr. Sagen om Alimentationsbidrag til uægte Børn blev foretagen til endelig Behandling. Forligelsescomm. Thomsen foredrog derpaa et Forslag om god Orden ved Hoveriets Udførelse. Med 51 Stemmer imod 9 blev det bestemt, at ingen Comitte skulde nedsættes. Etatsr. Stenfeldt foredrog derpaa et ham tilstillet Andragende fra Kammerj. By- og Herredsfoged Bülow i Storeheddinge om Fængslernes bedre Jndretning, samt et Forslag om denne Gjenstand. Med 29 Stemmer imod 24 blev det bestemt, at Forslaget skulde prøves af en Comite. Justitsr. Salicath foredrog derpaa et Forslag om Varetægtsarresternes Forbedring. Med 35 Stemmer imod 18 blev det bestemt, at dette Forslag skulde prøves af en Comite, til at overveie de to sidstnævnte Forslag valgtes en Comite. Justitsr. Salicath, Etatsr. Stenfeldt og Cancellier. Hempel. - Mødet den 17de October. Et Andragende fra 7 Borgere i Kjøbenhavn imod Mosaiternes Valgbarhed blev overgivet til vedkommende Comite. Udkastene til en Placat ang, det Sted, der i visse Tilfælde skal ansees som en Trængendes Fødested, og til en Anordning om Umyndiges Gjeldsforpligtelser bleve foretagne til en delig Behandling, og Udkastet til en Anordning indeholdende en nærmere Bestemmelse af Lovens 5318 og Plac. 18de Jan. 1788 blev foretagen til foreløbig Behandling. Assessor Algreen-Ussing henvendte det Spørgsmaal til den kongl. Commissarius, om en af den først afholdte Stænderforsamling indgiven Petition ikke i Reglen maa antages at blive skienket fuld Opmærksomhed af Regjeringen, om den end ikke bliver gjentagen af den anden Forsamling, og om det saaledes i Almindelighed kan ansees nødvendigt, at begge Forsamlinger indgive Petitioner om en og samme Gjenstand, for at denne kan ventes at blive tagen i behørig Betragtning. Dersom dette sidste skulde være Tilfældet, agtede han at indgive tvende Andragender om Sager, og hvilke den Jydske Stænderforsamling havde indgivet Petitioner. Den kongl. Commissarius yttrede, at han ikke tvivler paa, at Hs. Majestæt vil tage Hensyn til alle de Rigets fælles Jnteresser vedkommende Petitioner, som ere indkomne fra Nørre-Jyllands Provindsialstænder, hvad enten de blive gjentagne af de i Roeskilde forsamlede Stænder eller ikke, og, naar de iøvrigt dertil findes egnede, forelægge Udkast til Anordninger i Overeensstemmelse med slige Petitioner. Assessor Algreen-Ussing, erklærede, at han, efter hvad den kongl. Commissarius havde tilkjendegivet, ansaae det ufornødent at indbringe de tvende af ham omtalte Petitioner. Til endelig Behandling foretoges Sagen om et Reglement for Bygningscommissionen i Reikiavig. Til foreløbig Behandling foretoges Sagerne om Udkastet til en Placat betræffende en forbedret Jndretning ved Møller og om Udkastet til en Placat om Straffen for dem, hos hvilke ustemplede Spillekort forefindes. Proc. Rye forelæste derpaa et Andragende fra 25 Sognefogder ang. Tillæg i den Erstatning, de have for deres Forretninger. Med 51 Stemmer mod 10 blev det bestemt, at ingen Comitte skulde nedsættes i Anledning af dette Andragende. – Modet den 19de Octbr. Sagerne ang. Etatsr. Stenfeldts Forslag om en Forandring i den Maade, hvorpaa Armeen forsynes med Skotøi, og Udkastet til en Placindeholdende nærmere Bestemmelser ang. Forbud imod Reisepasses Udstedelse bleve foretagne til foreløbig Behandling.